Aparintaedje (linwince)

L' aparintaedje, c' est l' askepiaedje di mots parints d' on metou mot bodje.

Çoula s' fwait tot stitchant après l' mot (et des côps ådivins) des stitchetes.
I s' fwait pal djeu cawetes et des betchetes. Gn a eto les ristitchaedje.

 Egzimpes 
On mot vike rålmint tot seu. Il a voltî des parints.
 des près-parints : c' est l' bodje do prumî mot, avou ene (sacwants) cawetes ou betchetes :
 niche => nichté, anichter
 diåle => diålresse, diåler (do grin)
 doirmi => doirmeu, s' edoirmi, si fordoirmi, sodoirmant
 hougne => hougnete, rahougnî
 toû => catoû, cotoû 
 des lon-parints
 toû => distoûne, distournumint, racatournaedje.
 cou => discouloter, racoulot, si racouloter
 fé => ridisfijhaedje
 des parints al cwatrinme botnire
 hougne / hoye, houyeu
 bodet, bodé, bodene, rabodrou / botroûle / bidinne / bot, botresse 

 Sacwants piceures di l' aparintaedje e walon 
 Rispitaedje d' ene cossoune etimolodjike 
 toû => tourner
 cou => coulire, coulote, coulot

 Candjmint d' prononçaedje del cossoune å coron 
gade /t/ => gadot /d/
 Candjmint d' voyale dins l' parintêye 
 schåle => schalete; påle => palete
 marinde => mareder; tourmint => tourmeter => tcherpinte => tcherpetî
 Parintêye fwaite sol femrin 
bon => tot bounmint; araedjî => araedjeymint; enocin => enocinnmint
 Tcheyaedje d' ene halcrosse lete å coron 
veyant => veyanmint, corant => coranmint
long => lonmint.
 Sipotchaedje do bodje 
tcherpinte => tcheptî.Scoles di Bive do 27 di måss 2012

 Aparintaedje et noûmots 
L' aparintaedje est l' pus corant des sistinmes po foirdjî des noûmots. Divant l' aplacaedje. Ey adiercî des mots bråmint pus tipikes ki les calcaedjes.

 Alére 
Laurent Hendschel, «Cwand les mots ratindèt famile»; riscolaedje des mwaisses di scole pol walon, Årveye, 1994. 

Sourdants 

Categoreye:Linwince
*